smcproject/ml-wiki-sentences huggingface dataset:
2001 ൽ ഗ്രഹൺ , ലജ്ജ എന്നീ ചിത്രങ്ങളിൽ അഭിനയിച്ചു.
2002 ൽ അജയ് ദേവ്‌ഗൺ പ്രധാന കഥാപാത്രം അവതരിപ്പിച്ച കമ്പനി എന്ന ചിത്രത്തിൽ അഭിനയിച്ചു.
ഇത് സംവിധാനം ചെയ്തത് രാം ഗോപാൽ വർമ്മ ആയിരുന്നു.
2003 ൽ മനീഷ മുൻ നിര ചലച്ചിത്ര മേഖലയോട് വിട പറഞ്ഞു.
2007 ൽ ഒരു ചെറിയ വേഷത്തിൽ അൻ‌വർ എന്ന ചിത്രത്തിൽ അഭിനയിച്ചു.
നേപ്പാളിലെ രാഷ്ട്രിയരംഗത്ത് മുന്നിട്ട് നിന്ന ഒരു ഹിന്ദു കുടുംബത്തിലാണ് മനീഷ ജനിച്ചത്.
മനീഷയുടെ മുത്തച്ഛനായിരുന്ന ബിവേശ്വർ പ്രസാദ് കൊയ്‌രാള 1960 കളുടെ ആദ്യത്തിൽ നേപ്പാൾ പ്രധാനമന്ത്രി ആയിരുന്നു.
അതു പോലെ കുടുംബത്തിലെ പല അംഗങ്ങളും പാർലമെന്റ്റിൽ അംഗങ്ങളും ആണ്.
മനീഷ പഠിച്ചത് ഡെൽഹിയിലെ സൈനിക സ്കൂളിലാണ്.
ആദ്യ കാലത്തെ ആഗ്രഹമനുസരിച്ച് ഒരു ഡോക്ടർ ആകണമെന്നായിരുന്നു.
പക്ഷേ, പിന്നീട് ഒരു മോഡലാവുകയും പിന്നീട് ബോളിവുഡീലേക്ക് വരികയുമായിരുന്നു.
സഹോദരൻ സിദ്ധാർത്ഥ് കൊയ്‌രാള ഒരു നടനാണ്.
ചില ചിത്രങ്ങളിൽ അഭിനയിച്ചുണ്ട്.
പുറസ്കാരങ്ങൾ 1996, Filmfare Critics Award for Best Performance , ബോംബേ 1997, Filmfare Critics Award for Best Performance , ഖാമോശി 1997, Star Screen Award Best Actress , ഖാമോശി 2003, Filmfare Critics Award for Best Performance , കമ്പനി അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് മനീഷ കൊയ്‌രാള Manisha Koirala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മനില ഉൾക്കടൽ
മനില ഉൾക്കടൽ ( Filipino : Look ng Maynila ) ഫിലിപ്പീൻസിലെ മനില തുറമുഖത്തിന് (ലുസോണിൽ) സേവനം നൽകുന്ന ഒരു പ്രകൃതിദത്ത തുറമുഖമാണ്.
ഫിലിപ്പീൻസിന്റെ തലസ്ഥാന നഗരിയ്ക്ക് ചുറ്റുപാടുമായി ഒരു തന്ത്രപരമായ സ്ഥാനത്ത് സ്ഥിതി ചെയ്യുന്ന മനില ഉൾക്കടൽ ഫിലിപ്പൈൻസും അതിന്റെ അയൽരാജ്യങ്ങളും തമ്മിലുള്ള വാണിജ്യ വ്യാപാരങ്ങൾ സുഗമമാക്കുകയും സ്പാനിഷ് അധിനിവേശത്തിന് മുമ്പുതന്നെ സാമൂഹിക-സാമ്പത്തിക വികസനത്തിനുള്ള ഒരു കവാടമായി മാറുകയും ചെയ്തിരുന്നു.
ലുസോണിന്റെ പടിഞ്ഞാറൻ ഭാഗത്തായി, 1,994 ചതുരശ്ര കിലോമീറ്റർ (769.9 ചതുരശ്ര മൈൽ) വിസ്തീർണ്ണവും 190 കിലോമീറ്റർ (118.1 മൈൽ) തീരപ്രദേശവുമായി സ്ഥിതി ചെയ്യുന്ന മനില ഉൾക്കടലിൻറെ  കിഴക്കുഭാഗത്ത് കാവിറ്റും മെട്രോ മനിലയും, വടക്ക് ബുലാക്കനും പമ്പംഗയും പടിഞ്ഞാറും വടക്കുപടിഞ്ഞാറും ബറ്റാനും അതിർത്തി പങ്കിടുന്നു.
ഏകദേശം 17,000 ചതുരശ്ര കിലോമീറ്റർ (6,563.7 ചതുരശ്ര മൈൽ) നീർത്തട പ്രദേശമുള്ള മനില ഉൾക്കടലിലേയ്ക്കുള്ള ശുദ്ധജലത്തിന്റെ 49 ശതമാനവും സംഭാവന ചെയ്യുന്നത് പമ്പംഗാ നദിയാണ്.
ശരാശരി 17 മീറ്റർ (55.8 അടി) ആഴമുള്ള ഇതിന്റെ ആകെ വ്യാപ്തി 28.9 ബില്യൺ ക്യുബിക് മീറ്റർ (28.9 ക്യുബിക് കിലോമീറ്റർ) ആണെന്ന് കണക്കാക്കപ്പെടുന്നു.
ഉൾക്കടലിലേക്കുള്ള പ്രവേശനം 19 കി.
മീ (11.8 മൈൽ) വീതിയും 48 കി.
മീ (29.8 മൈൽ) വീതിയിൽ വ്യാപിക്കുന്നു.
എന്നിരുന്നാലും, ഉൾക്കടലേയ്ക്കുള്ള പ്രവേശന കവാടം 19 കിലോമീറ്റർവരെ (11.8 മൈൽ) വീതിയുള്ളതും മുന്നോട്ടു പോകുന്തോറും 22 കിലോമീറ്റർ (13.7 മൈൽ) മുതൽ വ്യത്യസ്‌തമാകുന്ന ഇത് ഏറ്റവും വിശാലമായ ഭാഗത്ത് 60 കി.
മീ (37.3 മൈൽ) ആയി വികസിക്കുകയും ചെയ്യുന്നു.
കോറെജിഡർ, കബല്ലോ ദ്വീപുകൾ പ്രവേശന കവാടത്തെ വടക്കോട്ട് ഏകദേശം 2 മൈൽ (3.2 കിലോമീറ്റർ), തെക്ക് വശത്ത് 6.5 മൈൽ (10.5 കിലോമീറ്റർ) വീതിയിൽ രണ്ട് ചാനലുകളായി വിഭജിക്കുന്നു.
ബറ്റാൻ പ്രവിശ്യയിലെ മാരിവെലെസ്, വടക്കൻ പ്രവേശന കവാടത്തിനുള്ളിലെ ഒരു നങ്കൂരമിടുന്ന സ്ഥലവും സാംഗ്ലി പോയിന്റ് കാവിറ്റ് നേവൽ ബേസിന്റെ നിലനിന്നിരുന്ന സ്ഥലമാണ്.
ഇരുവശത്തും ഉഷ്ണമേഖലാ സസ്യജാലങ്ങളാൽ ചുറ്റപ്പെട്ട അഗ്നിപർവ്വത കൊടുമുടികളുള്ള ഉൾക്കടലിന്റെ 40 കിലോമീറ്റർ വടക്ക് ബറ്റാൻ പെനിൻസുലയും തെക്ക് കാവിറ്റ് പ്രവിശ്യയുമാണ്.
മനില ഉൾക്കടലിലേയ്‍ക്കുള്ള പ്രവേശന കവാടത്തിന് എതിരെ നിലനിൽക്കുന്ന നിരവധി ദ്വീപുകളിൽ ഏറ്റവും വലുത് കോറെജിഡോർ ആണ്, ഇത് ബറ്റാനിൽ നിന്ന് 3 കിലോമീറ്റർ അകലെയായി സ്ഥിതിചെയ്യുന്ന ഇത് കബല്ലോ ദ്വീപിനൊപ്പം ഉൾക്കടൽമുഖത്തെ വടക്കും തെക്കും ചാനലുകളായി വേർതിരിക്കുന്നു.
തെക്കൻ ചാനലിൽ എൽ ഫ്രെയ്ൽ ദ്വീപും പ്രവേശന കവാടത്തിന് പുറത്തായി തെക്ക് കാരബോ ദ്വീപുമാണുള്ളത്.
ഏകദേശം 4 ഏക്കർ (1.6 ഹെക്ടർ) വിസ്തൃതിയുള്ള ഒരു പാറക്കെട്ട് നിറഞ്ഞ ദ്വീപായ എൽ ഫ്രെയ്ൽ, ഉൾക്കടലിൻറെ തെക്കൻ പ്രവേശന കവാടത്തെ പ്രതിരോധിക്കാൻ യു.എസ്. ആർമി നിർമ്മിച്ച ദ്വീപ് കോട്ടയായ ഫോർട്ട് ഡ്രമ്മിന്റെ കൂറ്റൻ കോൺക്രീറ്റ്, സ്റ്റീൽ അവശിഷ്ടങ്ങളെ സംരക്ഷിക്കുന്നു.
തൊട്ടടുത്തുള്ള വടക്കും തെക്കും ഭാഗങ്ങളിൽ അധികമായി പ്രാദേശികവും അന്തർദേശീയവുമായ തുറമുഖങ്ങൾ സ്ഥിതിചെയ്യുന്നു.
വടക്ക്, തെക്ക് തുറമുഖങ്ങളിലെ ധാരാളം കപ്പലുകൾ ഉൾക്കടലിലെ സമുദ്ര പ്രവർത്തനങ്ങൾ സുഗമമാക്കുന്നു.
രണ്ട് തുറമുഖങ്ങളിൽ ചെറുതായ നോർത്ത് ഹാർബർ ദ്വീപുകൾക്കിടയിലെ ഷിപ്പിംഗിനായി ഉപയോഗിക്കുമ്പോൽ സൗത്ത് ഹാർബർ വലിയ സമുദ്ര യാനങ്ങൾക്കായി ഉപയോഗിക്കുന്നു.
അവലംബം ↑ Jacinto, G.S., Azanza, R.V., Velasquez, I.B. and Siringan, F.P.(2006).
"Manila Bay:Environmental Challenges and Opportunities" in Wolanski, E.(ed.) The Environment in Asia Pacific Harbours.
Springer: Dordrecht, Netherlands.
p309-328.
↑ Jacinto, G.S., Velasquez, I.B., San Diego-McGlone, M.L., Villanoy, C.L. and Siringan, F.B.(2006).
"Biophysical Environment of Manila Bay - Then and Now", in Wolanski, E.(ed.)The Environment in Asia Pacific Harbours.
p. 293-307.
↑ Jacinto, G.S., Azanza, R.V., Velasquez, I.B. and Siringan, F.P.(2006).
മനീജ് പ്രേംനാഥ്
മനീജ് പ്രേംനാഥ്, 'ദ വെയ്റ്റിംഗ് റൂം' എന്ന ഹിന്ദി സിനിമ സംവിധാനം ചെയ്ത ഒരു മലയാളി സംവിധായകൻ ആയിരുന്നു.
അസിസ്റ്റന്റ് ഡയറക്ടർ ആയി പല സീരിയലുകളിൽ മനീജ് ജോലി ചെയ്താണ് സിനിമയിലേക്ക് എത്തപ്പെട്ടത്.
ഇവയിൽ പ്രമുഖ സീരിയലുകൾ ശ്ശ്..
കോയി ഹൈ, സ്കൂൾ ഡേയ്സ് തുടങ്ങിയവയാണ്.
മനീജ് സംവിധാനം ചെയ്ത 'ഹു ആം ഐ?'
എന്ന ഹ്രസ്വ ചിത്രം ഇന്ത്യയിൽ നിന്നും 2008-ൽ പാകിസ്താനിൽ നടന്ന കാര സിനിമ ഫെസ്റിവലിലേക്കു തിരഞ്ഞെടുക്കപ്പെട്ട ചിത്രമാണ്.
മനീജ് പിന്നീട് രാം ഗോപാൽ വർമ്മയുടെ അസിസ്റ്റന്റ് ആയി ജോലി ചെയ്തു.
പിന്നീട് 'ദ വെയ്റ്റിംഗ് റൂം' എന്ന ചിത്രം സംവിധാനം ചെയ്തു കൊണ്ട് ബോളിവുഡിൽ അരങ്ങേറി.
രാധിക ആപ്‌തെ, ഇന്ദ്രജിത്ത് സുകുമാരൻ തുടങ്ങിയവർ അഭിനയിച്ച ചിത്രം നിരൂപക പ്രശംസ നേടിയിരുന്നു.
തന്റെ ആദ്യ മലയാള ഭാഷാ ചലച്ചിത്രം സംവിധാനം ചെയ്യാനുള്ള ഒരുക്കം നടക്കുമ്പോൾ മനീജ് മരണമടഞ്ഞു.
മനീന്ദ്ര അഗർവാൾ ഇംഗ്ലീഷ് വിലാസം https://ml.wikipedia.org/wiki/Manindra_Agrawal
അഭാജ്യതാപരിശോധനയ്ക്കുള്ള അൽഗൊരിതമായ എ.കെ.എസ്. അഭാജ്യതാപരിശോധന (AKS Primality test) കണ്ടെത്തിയതിന്റെ പേരിൽ പ്രശസ്തനായ ഇന്ത്യൻ കം‌പ്യൂട്ടർ ശാസ്ത്രജ്ഞനാണ്‌ മനീന്ദ്ര അഗർവാൾ .
പത്മശ്രീ ലഭിച്ചിട്ടുണ്ട്.
മേയ് 20 1966 ന്‌ അലഹബാദിൽ ജനിച്ചു.
1986 -ൽ ഐ.ഐ.ടി. കാൻപൂരിൽ നിന്ന് കം‌പ്യൂട്ടർ സയൻസ് ആൻഡ് എഞിനീയറിംഗിൽ ബാച്ചിലേഴ്സ് ഡിഗ്രി നേടി.
അവിടെനിന്നു തന്നെ 1991 -ൽ ഡോ. സോമനാഥ് ബിസ്വാസിന്റെ കീഴിൽ ഡോക്ടറേറ്റും കരസ്ഥമാക്കി.
1996 മുതൽ ഐ.ഐ.ടി കാൻപൂരിൽ ജോലി ചെയ്യുന്നു.
ഇപ്പോൾ പ്രൊഫസറാണ്.
മുമ്പ് കം‌പ്യൂട്ടർ സയൻസ് ആൻഡ് എഞ്ചിനീയറിംഗ് വിഭാഗത്തിന്റെ തലവനായിരുന്നു.
സങ്കീർണ്ണതാസിദ്ധാന്തം , ഗണനപരമായ സംഖ്യാസിദ്ധാന്തം, ഗൂഢശാസ്ത്രം എന്നിവയാണ്‌ അദ്ദേഹത്തിന്റെ പ്രധാന ഗവേഷണമേഖലകൾ
അഭാജ്യതാപരിശോധനയുമായി ബന്ധപ്പെട്ട ഗവേഷണങ്ങളാണ്‌ അദ്ദേഹത്തെ ഏറ്റവും പ്രശസ്തനാക്കിയത്.
ഒരേ സമയം സാമാന്യവും, ബഹുപദസങ്കീർണ്ണതയുള്ളതും, സുനിശ്ചിതവും, നിബന്ധനകളില്ലാത്തതുമായ അഭാജ്യതാപരിശോധനയ്ക്കുള്ള ആദ്യത്തെ അൽഗൊരിതമായ എ.കെ.എസ്. അഭാജ്യതാപരിശോധന അദ്ദേഹം ഗവേഷണവിദ്യാർത്ഥികളായ നീരജ് കയാൽ, നിതിൻ സക്സേന എന്നിവരോടൊത്ത് പ്രസിദ്ധീകരിച്ചു.
PRIMES is in P എന്ന പേപ്പറിലൂടെ 2002 ഓഗസ്റ്റ് 6 നായിരുന്നു ഇത്.
ഉടൻ തന്നെ കം‌പ്യൂട്ടർ ശാസ്ത്രത്തിന്റെ ലോക്കത്ത് ഈ സിദ്ധാന്തത്തിന്‌ വളരെ പ്രാധാന്യം കൈവന്നു.
ദശകങ്ങളായി നിലവിലുണ്ടായിരുന്നന്ന ഒരു പ്രധാനപ്പെട്ട ചോദ്യത്തിലുള്ള സരളമായ ഉത്തരമായാണ്‌ ഇത് വിശേഷിപ്പിക്കപ്പെട്ടത് .
2006-ലെ ഫുൾകർസൺ പുരസ്കാരം , ഗീദൽ പുരസ്കാരം എന്നിവ ഈ കണ്ടുപിടിത്തത്തിന്റെ പേരിൽ ഇവർക്ക് ലഭിച്ചു പുരസ്കാരങ്ങൾ ക്ലേ മാതമാറ്റികൽ ഇൻസ്റ്റിറ്റ്യൂട്ടിന്റെ ക്ലേ ഗവേഷണപുരസ്കാരം - 2002 ഐ.ഐ.ടി. കാൻപൂരിന്റെ ഡിസ്റ്റിംഗ്വിഷ്ഡ് അലുംനസ് പുരസ്കാരം - 2003 ഗണിതശാസ്ത്രങ്ങൾക്കുള്ള ശാന്തിസ്വരൂപ് ഭട്നാഗർ പുരസ്കാരം - 2003 ഐ.സി.ടി.പി. പുരസ്കാരം - 2003 ഗണിതശാസ്ത്രങ്ങൾക്കുള്ള മേഘനാഥ് സാഹ പുരസ്കാരം - 2003 ഗീദൽ പുരസ്കാരം - 2006 ഫുൾകർസൺ പുരസ്കാരം - 2006 ഇൻഫോസിസ് ഗണിതശാസ്ത്രപുരസ്കാരം - 2008 പത്മശ്രീ - 2013 അവലംബം
ഫൈറ്റോറെമഡിയേഷൻ ഇംഗ്ലീഷ് വിലാസം https://ml.wikipedia.org/wiki/Phytoremediation ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
Phytoremediation process
മണ്ണിലും വായുവിലും വെള്ളത്തിലും അടങ്ങിയിട്ടുള്ള മാലിന്യങ്ങളെ സസ്യങ്ങളുടെ സഹായത്തോടെ നീക്കംചെയ്യുന്നതിനെയാണ്‌ ഫൈറ്റോറെമഡിയേഷൻ ( Phytoremediation /ˌfaɪtəʊrɪˌmiːdɪˈeɪʃən/ ( from Ancient Greek φυτό (phyto) , meaning "plant", and ലത്തീൻ remedium , meaning "restoring balance" ) എന്നു വിളിക്കുന്നത്‌.
ചുറ്റുപാടും നിന്നു പലമൂലകങ്ങളെയും സംയുക്തങ്ങളെയും സാന്ദ്രീകരിച്ച്‌ തങ്ങളുടെ കോശങ്ങളിലാക്കാനും ചിലവയെ വിഘടിപ്പിച്ച്‌ അപകടരഹിതമാക്കാനും പലതിനെയും കുഴപ്പമില്ലാത്തമറ്റു സംയുക്തങ്ങളാക്കിമാറ്റാനും ചെടികൾക്ക്‌ കഴിയുന്നു.
വിഷകാരികളായ ഘനലോഹങ്ങളും ജൈവമാലിന്യങ്ങളുമാണ്‌ ഇങ്ങനെ നീക്കംചെയ്യപ്പെടുന്നതിൽ മുന്നിൽ.
താരതമ്യേന പുതുതായ ഒരു സാങ്കേതികവിദ്യയായതിനാൽ ഇതേപ്പറ്റി കൂടുതൽ പഠനങ്ങൾ നടന്നുകൊണ്ടിരിക്കുന്നു.
പലതരം അയിരുകളിൽ നിന്നും ധാതുക്കൾ വേർതിരിച്ചുകഴിഞ്ഞുവരുന്ന മാലിന്യങ്ങൾ ഉപേക്ഷിക്കുമ്പോൾ അതിൽ അടങ്ങിയിരിക്കുന്ന ഘനലോഹങ്ങൾ പരിസ്ഥിതിക്ക്‌ വലിയതോതിലുള്ള നാശമാണ്‌ ഉണ്ടാക്കുന്നത്‌.
ഘനലോഹങ്ങളൊന്നും തന്നെത്താൻ നശിക്കുന്നവയല്ലെന്നതിനാൽ കാലം ചെല്ലുന്തോറും ഇത്തരം പ്രദേശങ്ങളിൽ അവയുടെ സാന്ദ്രത കൂടിക്കൂടിവന്നുകൊണ്ടിരിക്കുകയും അവ ഭക്ഷ്യശൃഖലയിലേക്ക്‌ കടന്നുചെന്ന് അതിൽ കലരുകയും ചെയ്യും.
പരിസ്ഥിതിക്കും മനുഷ്യർക്കും മറ്റിജീവികൾക്കും ഇത്‌ വൻകുഴപ്പങ്ങൾ ആണ്‌ ഉണ്ടാക്കുന്നത്‌.
പല ഘനലോഹങ്ങളും കാൻസർ ഉണ്ടാക്കാനും മ്യൂടേഷൻ ഉണ്ടാക്കാനും ജനനവൈകല്യംപോലുമുണ്ടാക്കാനും പോന്നതുമാണ്‌.
ഇവയെ പരിസ്ഥിതിയിൽ നിന്നും അരിച്ചുമാറ്റുന്നത്‌ അത്ര എളുപ്പമുള്ള കാര്യമല്ല.
ചെലവുമാത്രമല്ല ഇത്‌ വളരെ ശ്രമകരവുമാണ്‌.
ഇവിടെയാണ്‌ സസ്യങ്ങളെ ഉപയോഗിച്ച്‌ ഈ ഘനലോഹങ്ങളെ ഒഴിവാക്കുന്ന ഫൈറ്റോറെമഡിയേഷന്റെ പ്രസക്തി.
വിജയകരമായി ഫൈറ്റോറെമഡിയേഷൻ നടപ്പിലാക്കിയവയിൽ ലോഹങ്ങൾ കുഴിച്ചെടുത്ത്‌ ഉപേക്ഷിച്ച ഖനിപ്രദേശങ്ങളും കൽക്കരിഖനനശേഷം മാലിന്യങ്ങളൊഴുകി ഉപയോഗശൂന്യമായ ഇടങ്ങളും ഉൾപ്പെടുന്നു.
ഇവിടങ്ങളിലെ ലോഹങ്ങൾ, കീടനാശിനികൾ, രാസപദാർത്ഥങ്ങാൾ, സ്ഫോടകവസ്തുക്കൾ എന്നിവയെല്ലാം സസ്യങ്ങൾ വിജയകരമായ നിർവ്വീര്യമാക്കുകയോ അവയുടെ സാന്ദ്രതയിൽ വലിയതോതിൽ കുറവുവരുത്തുകയോ ചെയ്തിട്ടുണ്ട്‌.
ഏറ്റവും അധികം ഈ രീതി ഉപയോഗിക്കുന്നതിൽ പെട്രോളിയം ഉൽപ്പാദനവുമായി ബന്ധപ്പെട്ടവ്യവസായങ്ങളാണ്‌ മുന്നിൽ.
കടുക്‌, കാബേജ്‌, ഹെമ്പ്‌, ചീരവർഗങ്ങളിൽപ്പെട്ട ചിലചെടികൾ എന്നിവ വിഷം അടിഞ്ഞുകൂടിയ ഇടങ്ങളെ ശുദ്ധീകരിക്കാൻ ഉപയോഗിച്ചുവരുന്നു.
കഴിഞ്ഞ രണ്ടുദശകങ്ങളായി ഈയം, യുറേനിയം, ആർസനിക്‌ എന്നീ മാലിന്യങ്ങൾ അടങ്ങിയ മണ്ണിൽനിന്നും ഇവയുടെ അംശം നീക്കം ചെയ്യുന്നതിൽ ഈ രീതിവ്യാപകമായി ഉപയോഗിക്കുന്നുണ്ട്‌.
ഇന്നുള്ള മറ്റുപലരീതികളെയും അപേക്ഷിച്ച്‌ സസ്യങ്ങളെ ഇതിനുപയോഗിക്കുന്നതിൽ ചെലവ്‌ തീരെക്കുറവാണ്‌.
അവയെ എളുപ്പത്തിൽ നിരീക്ഷിക്കാനും കഴിയും.
വിലയേറിയ ലോഹങ്ങളെ ഈ രീതിയിൽ വേർതിരിക്കാനും ആവുന്നുണ്ട്‌.
യാതൊരു പരിസ്ഥിതി ആഘാതങ്ങളും ഇല്ലാത്ത സ്വാഭാവികമായ ഈ പ്രകൃതിസംരക്ഷണരീതിയിൽ സൌരോർജ്ജമാണ്‌ ഉപയോഗിക്കുന്നതെന്നു മാത്രമല്ല സസ്യങ്ങൾ മറ്റു പലരീതിയിലും ഉപയോഗപ്പെടുകയും ചെയ്യുന്നുണ്ട്‌.
മറ്റുരീതിയിൽ മണ്ണിൽ നിന്നും ഘനലോഹങ്ങളെ വേർതിരിക്കുന്നതിൽ മണ്ണ് ആകെ ഇളക്കിമറിച്ച്‌ ആ പ്രദേശത്തിന്റെ സ്വഭാവംതന്നെ മാറ്റേണ്ടിവരുമ്പോൾ സസ്യങ്ങൾ യഥാർത്ഥത്തിൽ മണ്ണിനെ അനക്കം കൂടാതെ സംരക്ഷിക്കുകയാണു ചെയ്യുന്നത്‌.
എന്നാൽ സസ്യങ്ങളുടെ വേരുകൾക്ക്‌ എത്താവുന്ന ഇടങ്ങളിൽനിന്നേ അവയ്ക്ക്‌ എന്തെങ്കിലും വലിച്ചെടുക്കാനാവുകയുള്ളൂ.
പതിയെ വളരുന്നതിനാൽ യന്ത്രങ്ങൾ ഉപയോഗിച്ചുചെയ്യുന്നതുപോലെ പെട്ടെന്നു ഫലം കാണാനുമാവില്ല.
പലമാലിന്യങ്ങളും അടങ്ങിയ ഇടങ്ങൾ സസ്യങ്ങളുടെ വളർച്ചയ്ക്ക്‌ അനുകൂലമാവണമെന്നുമില്ല, മാത്രമല്ല മാലിന്യങ്ങൾ സസ്യങ്ങളുടെ ആരോഗ്യത്തിനും വളർച്ചയ്ക്കുമെല്ലാം ദോഷവുമാവാം.
ഈ സസ്യങ്ങളെ ഭക്ഷണത്തിന്‌ ഉപയോഗിച്ചാൽ മാലിന്യങ്ങൾ ശരീരത്തിൽ എത്താവുന്നതിനാൽ ഇവ ഭക്ഷ്യശൃംഖലയിൽ എത്താതെ തടയേണ്ടതുമുണ്ട്‌.
സസ്യങ്ങളെ ഉപയോഗിച്ചുകൊണ്ടുള്ള മാലിന്യസംസ്കരണം വളരെയേറെ സാധ്യതകളുള്ളതും പലതരത്തിൽ ഉപയോഗിക്കുന്നതുമാണ്‌.
മണ്ണിലെ ആവശ്യമുള്ള ഘടകങ്ങൾ സസ്യങ്ങൾ ഉപയോഗിച്ച്‌ സാന്ദ്രീകരിച്ചെടുക്കുന്നുണ്ട്‌.
വേരുകൾ വലിച്ചെടുത്ത്‌ സസ്യശരീരത്തിലെത്തിക്കുന്ന വസ്തുക്കൾ വേർതിരിച്ചെടുക്കുകയാണ്‌ ഇതിൽ ചെയ്യുന്നത്‌.
ദോഷകരമായ പദാർത്ഥങ്ങൾ സസ്യത്തിന്റെ ഉപാപചയത്തിൽക്കൂടി കടന്ന് കുഴപ്പമില്ലാത്ത പദാർത്ഥങ്ങൾ ആക്കാനും കഴിയുന്നുണ്ട്‌.
ചെടികളുടെ വേരുകളിൽ ജീവിക്കുന്ന ചിലസൂക്ഷ്മജീവികൾക്ക്‌ പലപദാർത്ഥങ്ങളെയും വിഘടിപ്പിച്ച്‌ നിർവ്വീര്യമാക്കാനുള്ള കഴിവും ഇവിടെ ഉപയോഗിക്കുന്നു.
ചില ദോഷകരമായ വസ്തുക്കളെവലിച്ചെടുത്ത്‌ ബാഷ്പമാക്കി ഇലയിൽക്കൂടി പുറത്തുകളയാനും ചെടികൾക്ക്‌ കഴിയും.
രാസപദാർത്ഥങ്ങൾ ഉപയോഗിച്ച്‌ മാലിന്യങ്ങളെ അലിയിച്ച്‌ അവയെ മണ്ണിൽനിന്നും വലിച്ചെടുക്കാനുള്ള സസ്യങ്ങളുടെ ശേഷിവർദ്ധിപ്പിക്കാറുമുണ്ട്‌.
ഫൈല്ലാന്തസ്
പുളിനെല്ലി യുടെ ഫലങ്ങൾ
ഫൈല്ലാന്തേസീ സസ്യകുടുംബത്തിലെ ഏറ്റവു വലിയ ജീനസ്സാണ് ഫൈല്ലാന്തസ് (Phyllanthus) .
ഏകദേശം 750-1200 സ്പീഷിസുകൾ ഈ ജീനസ്സിൽ ഉൾപ്പെടുന്നു.
ഏകവർഷിസസ്യങ്ങളും ബഹുവർഷി സസ്യങ്ങളും ഈ സസ്യജനുസ്സിൽ ഓഷധികളും കുറ്റിച്ചെടികളും ആരോഹികളും ചെറുമരങ്ങളും ജലസസ്യങ്ങളും ഉൾപ്പെടുന്നു.
വൈവിധ്യമാർന്ന സസ്യസ്വഭാവങ്ങളുള്ള സ്പീഷിസുകളുൾപ്പെടുന്ന ഈ സസ്യജനുസ്സിൽ പൂക്കളുടെ രൂപഘടന, തണ്ടുകളുടെ രൂപഘടന, ക്രോമസോം സംഖ്യ , പരാഗരേണുക്കൾ എന്നിവയിൽ വ്യത്യസ്തകാണിക്കുന്ന സസ്യങ്ങളുണ്ട്.
അവലംബം പുറത്തേക്കുള്ള കണ്ണികൾ Phyllanthus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Phyllanthus (Phyllanthaceae) എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ഫൈറ്റ് ഫോർ $15 July 29, 2013 protest at McDonald's in New York City
[[പ്രമാണം:US_minimum_wage_map.svg|പകരം=|ലഘുചിത്രം| അമേരിക്കൻ ഐക്യനാടുകളിലെ വിവിധ സംസ്ഥാനങ്ങളിലെ ചുരുങ്ങിയ വേതനത്തോത് കാണിക്കുന്ന ഭൂപടം (ഫെഡറൽ നിരക്കായ മണിക്കൂരിന് 7.25 ഡോളർ അടിസ്ഥാനമാക്കിക്കൊണ്ട് ) കൂടുതൽ അതേ നിരക്ക് {{Legend|#FFFF00|നിയമം നിലവിലില്ല]]
അമേരിക്കൻ ഐക്യനാടുകളിൽ തൊഴിലാളികൾക്ക് ചുരുങ്ങിയ വേതനം മണിക്കൂറിന് 15 ഡോളർ വേണമെന്ന് ആവശ്യപ്പെട്ടുകൊണ്ടിരിക്കുന്ന രാഷ്ട്രീയ സംഘടനയാണ് ഫൈറ്റ് ഫോർ $ 15 .
2009-ൽ 7.25 ഡോളർ ചുരുങ്ങിയ വേതനമായി ഫെഡറൽ നിയമം നിലവിൽ വന്നു.
ഇത് ചുരുങ്ങിയത് 15 ഡോളർ ആക്കണമെന്നാണ് 2012-ൽ രൂപീകരിക്കപ്പെട്ട ഈ സംഘടന വാദിക്കുന്നത്.
ചുരുങ്ങിയ വേതനം എന്നതിന് പുറമെ തൊഴിൽ സാഹചര്യങ്ങൾ മെച്ചപ്പെടുത്തുക എന്നതും സംഘടന ഉന്നയിക്കുന്ന ആവശ്യങ്ങളിലൊന്നാണ്.
പല സംസ്ഥാനങ്ങളിലും പ്രദേശങ്ങളിലും ഈ ആവശ്യങ്ങൾക്ക് വിജയം നേടിയെടുക്കാൻ സാധിച്ചിട്ടുണ്ട് .
ഡെമോക്രാറ്റുകൾ പൊതുവെ ഇവരുടെ ആവശ്യങ്ങളോട് അനുഭാവം കാണിച്ചുവരുന്നു.
ഫെഡറൽ തലത്തിൽ തന്നെ 15 ഡോളർ ആക്കി നിയമം നടപ്പാക്കണമെന്നാണ് അവർ ആവശ്യപ്പെടുന്നത്.
2016-ൽ പ്രസിഡന്റ് തെരഞ്ഞെടുപ്പ് കാമ്പയിനിൽ ബേർണി സാൻഡേഴ്സ് ഇതിനായി വാദിച്ചിരുന്നു .
ഫൈറ്റോഫ്തോറോ പാമിവോറ ഇംഗ്ലീഷ് വിലാസം https://ml.wikipedia.org/wiki/Phytophthora_palmivora
കൂമ്പുചീയലിന് ഹേതുവായ രോഗാണുവാണ് ഫൈറ്റോഫ്തോറോ പാമിവോറ .
തെങ്ങും കവുങ്ങും ഉൾപ്പെടുന്ന പനവർഗ്ഗങ്ങളിലാണ് ഈ രോഗം പ്രധാനമായും കണ്ടുവരുന്നത്.
നാമ്പോലയ്ക്ക് ചുറ്റുമുള്ള ഒന്നോ രണ്ടോ ഇലകൾക്ക് മഞ്ഞനിറം ഈ രോഗത്തിന്റെ ആരംഭമായി കണക്കാക്കാം.
ക്രമേണ നാമ്പ് ഉണങ്ങി വാടിപ്പോകുന്നു.
ഓലകളുടെ ചുവടുഭാഗം ഇതോടൊപ്പം തന്നെ അഴുകി ഒരു തരം ദുർഗന്ധം പുറപ്പെടുവിക്കുന്നു.
ആരംഭദശയിൽ തന്നെ നിയന്ത്രിച്ചില്ലെങ്കിൽ രോഗം ഗുരുതരമായി ചെടി നശിച്ച് പോകാൻ സാധ്യതയുണ്ട്.
നാമ്പ് നശിച്ച് കഴിഞ്ഞു കുറച്ചുനാൾ കൂടി ചുറ്റുമുള്ള ഓലകളും മറ്റും വാടിപ്പോകാതെ അതേപടി നിൽക്കും.
എല്ലാ പ്രായത്തിലുള്ള തെങ്ങിനേയും ഇത് ബാധിക്കുമെങ്കിലും ഇളംപ്രായത്തിലുള്ള തെങ്ങുകളിലാണ് കൂടുതൽ പ്രശ്നമായി തീരുന്നത്.
അന്തരീക്ഷതാപനില വളരെ കുറഞ്ഞിരിയ്ക്കുകയും ഈർപ്പാംശം കൂടിയിരിക്കുകയും ചെയ്യുന്ന വർഷക്കാലങ്ങളിലാണ് രോഗം കൂടുതലായി കാണപ്പെടുന്നത്.
പ്രാരംഭകാലത്ത് രോഗം കണ്ടുപിടിച്ചാൽ മണ്ടയിൽ ബോർഡോ കുഴമ്പ് പുരട്ടണം.
പുരട്ടുന്നതിന് മുമ്പ് രോഗബാധിതമായ ഭാഗങ്ങൾ വെട്ടിമാറ്റി വൃത്തിയാക്കുകയും വേണം.
അതിനുശേഷം ഈ ഭാഗം അടുത്ത ഒരു പുതുനാമ്പ് ഉണ്ടാകുന്നതുവരെ കെട്ടിപ്പൊതിഞ്ഞ് സൂക്ഷിക്കണം.
രക്ഷപ്പെടുത്താൻ കഴിയാത്തവിധം രോഗം ബാധിച്ച സസ്യങ്ങൾ വെട്ടി തീയിട്ടുനശിപ്പിച്ചുകളയണം.
ഫൈറ്റ് ക്ലബ്ബ് ഇംഗ്ലീഷ് വിലാസം https://ml.wikipedia.org/wiki/Fight_Club
1996ൽ പുറത്തിറങ്ങിയ ഒരു ജെർമ്മൻ - അമേരിക്കൻ മനഃശാസ്ത്ര ത്രില്ലർ ചലച്ചിത്രമാണ് ഫൈറ്റ് ക്ലബ്ബ് .
ചക്ക് പലാന്യൂക്കിന്റെ ഇതേ പേരിലുള്ള നോവലിനെ അടിസ്ഥാനമാക്കിയ ഫൈറ്റ് ക്ലബ്ബിന്റെ സംവിധാനം നിർവ്വഹിച്ചിരിക്കുന്നത് ഡേവിഡ് ഫിഞ്ചർ ആണ്.
ജിം ഉൽസ് രചന നിർവ്വഹിച്ചിരിക്കുന്ന ചിത്രത്തിൽ ബ്രാഡ് പിറ്റ് , എഡ്വേഡ് നോർട്ടൺ , ഹെലേന ബോൺഹാം കാർട്ടർ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
അഭിനേതാക്കൾ ബ്രാഡ് പിറ്റ് - ടൈലർ ഡർഡൺ എഡ്വേഡ് നോർട്ടൺ - ആഖ്യാതാവ് ഹെലേന ബോൺഹാം കാർട്ടർ - മാർല സിങ്ങർ മീറ്റ് ലോഫ് - റോബർട്ട് പോൾസൺ ജെയേഡ് ലെറ്റോ - ഏഞ്ചൽ ഫെയ്സ് അവലംബം പുറംകണ്ണികൾ ഫൈറ്റ് ക്ലബ്ബ് ഇന്റർനെറ്റ് മൂവി ഡാറ്റാബേസിൽ ഫൈറ്റ് ക്ലബ്ബ് ഓൾമുവീയിൽ റോട്ടൻ ടൊമാറ്റോസിൽ നിന്ന് ഫൈറ്റ് ക്ലബ്ബ് മെറ്റാക്രിട്ടിക്കിൽ നിന്ന് ഫൈറ്റ് ക്ലബ്ബ് ബോക്സ് ഓഫീസ് മോജോയിൽ നിന്ന് ഫൈറ്റ് ക്ലബ്ബ്
ഫൈലി (ബഹിരാകാശപേടകം) ഇംഗ്ലീഷ് വിലാസം https://ml.wikipedia.org/wiki/Philae_(spacecraft)
2004 മാർച്ച് രണ്ടിനു ഫ്രഞ്ച് ഗയാനയിലെ കുറൂ ബഹിരാകാശകേന്ദ്രത്തിൽനിന്ന് വിക്ഷേപിയ്ക്കപ്പെട്ട റോസെറ്റ എന്ന ബഹിരാകാശ പേടകത്തിൽ നിന്നും ഷുര്യാമോവ്-ഗരാസിമെങ്കോ (67/പി)എന്ന വാൽനക്ഷത്രത്തിൽ ഇറങ്ങുന്നതിനു തയ്യാറാക്കപ്പെട്ട ഉപ-പേടകമാണ് ഫിലേ ( / ˈ f aɪ l iː / അഥവാ / ˈ f iː l eɪ / ) നൈൽ നദിയിലുള്ള ഒരു ചെറുദ്വീപായ ഫിലേയുടെ പേരാണ് ഈ പേടകത്തിനു നൽകപ്പെട്ടത്.
ലക്ഷ്യസ്ഥാനത്ത്
2014 നവംബർ 12 നു ഇന്ത്യൻസമയം പകൽ രണ്ടരയോടെയാണ് വാൽനക്ഷത്രത്തിന്റെ കേന്ദ്രത്തിൽനിന്ന് 22.5 കിലോമീറ്റർ ദൂരത്തുനിന്ന് മാതൃപേടകത്തെ പിരിഞ്ഞ് ഫിലേ, വാൽനക്ഷത്രത്തിന്റെ കേന്ദ്രത്തിലേയ്ക്ക് നീങ്ങിയത്.
അവലംബം പുറംകണ്ണികൾ Rosetta mission website by the European Space Agency Philae entry at the National Space Science Data Center Philae Blog at the Max Planck Institute for Solar System Research Comet images - NYT , 11 November 2014.
DLR - Video: The working of Philae, the comet lander ESA - Rosetta: landing on a comet ESA - Live Webcasts of Comet Landing Latest Status Reports.
ഫൈല്ലാന്തേസീ ഇംഗ്ലീഷ് വിലാസം https://ml.wikipedia.org/wiki/Phyllanthaceae
സപുഷ്പികളിൽപ്പെടുന്ന ഒരു സസ്യകുടുംബമാണ് ഫൈല്ലാന്തേസീ (Phyllanthaceae).
ഉഷ്ണമേഖലാ പ്രദേശങ്ങളിൽ കാണപ്പെടുന്ന ഈ സസ്യകുടുംബത്തിൽ 58 ജീനസ്സുകളിലായി ഏകദേശം 2000 സ്പീഷിസുകൾ ഉൾപ്പെടുന്നു.
കുറ്റിച്ചെടികളും ചെറുമരങ്ങളും വൃക്ഷങ്ങളും ഉൾപ്പെടുന്ന സസ്യകുടുംബമാണ് ഫൈല്ലാന്തേസീ.
കേരളത്തിൽ കണ്ടുവരുന്ന പുളിനെല്ലി , മുള്ളുവേങ്ങ , ഒടുക്ക് , മൂട്ടിപ്പഴം , ചോലവേങ്ങ , നെല്ലി , മലയച്ചീര , നെയ്‌ത്താലി , അമ്പൂരിപ്പച്ചില , കീഴാർനെല്ലി , മലയീച്ചിൽ , വെട്ടി , ചെറുപനച്ചി , ആശാരിപ്പുളി , കാട്ടുനിരൂരി , അരിയാപൊരിയൻ , പെരുംനിരൂരി , കാട്ടുനെല്ലി , മലംവെട്ടി , നെല്ലിക്കപ്പുളി , തത്തലമരം , കരനെല്ലി , ചാത്തക്കടമ്പ് , നീർവെട്ടി , കുളച്ചൻ , എട്ടിമരം ,  തുടങ്ങിയവയെല്ലാം ഈ കുടുംബത്തിലെ അംഗങ്ങളാണ്.
മൂട്ടിപ്പഴത്തിന്റെ പൂക്കൾ സവിശേഷതകൾ
ഫൈല്ലാന്തേസീ സസ്യകുടുംബത്തിൽ ലഘുപത്രത്തോടുകൂടിയ  സസ്യങ്ങളും സംയുക്ത പത്രത്തോടുകൂടിയ  സസ്യങ്ങളും കാണപ്പെടുന്നു.
ഇവയുടെ ഇലകൾ ഏകാന്തരന്യാസത്തിലോ  (alternate) അല്ലെങ്കിൽ വർത്തുള വിന്യാസത്തിലോ ക്രമീകരിച്ചതും ഞെട്ടോടു കൂടിയവയുമാണ്.
ഇലകൾ ഉപപർണ്ണങ്ങളോടു കൂടിയവയാണ്.
ഏകലിംഗ സ്വഭാവത്തോടു കൂടിയ  പൂക്കളും ദ്വിലിംഗ സ്വഭാവത്തോടു കൂടിയ പൂക്കളും കണ്ടുവരുന്നു.
പൂക്കൾ പ്രസമത (കൃത്യം മൂന്നായി വിഭജിക്കാവുന്ന-actinomorphy)പാലിക്കുന്നവയാണ്.
ഇവയ്ക് 4-6 ഓ പരസ്പരം വെവ്വേറെ നിൽക്കുന്നവയോ അല്ലെങ്കിൽ ഭാഗീകമായി കൂടിച്ചേർന്നതോ  പരസ്പരം കവിഞ്ഞു നിൽക്കുന്നവയോ അടുക്കിവെച്ച പോലെയുള്ളതോ ആയിരിക്കും ഇവയുടെ വിദളങ്ങൾ.
സാധാരണ വെവ്വേറെ നിൽക്കുന്നതോ അല്ലെങ്കിൽ പരസ്പരം കവിഞ്ഞു നിൽക്കുന്നവതോ ആയ5 പുഷ്പദളങ്ങളാണിവയ്ക്കുള്ളത്.
2-50 ഓളം കേസരങ്ങളും ഉയർന്ന അണ്ഡാശയവുമാണിവയ്ക്കുള്ളത്.
മാംസളമായ പഴങ്ങളും മാംസളമല്ലാത്ത പഴങ്ങളും കാണപ്പെടുന്നു.
ഈ സസ്യകുടുംബത്തിൽ 58 ജീനസ്സുകളാണുള്ളത് .
Actephila Amanoa Andrachne Antidesma Apodiscus Aporosa Ashtonia Astrocasia Baccaurea Bischofia Bridelia Celianella Chascotheca Chonocentrum Chorisandrachne Cleistanthus Croizatia Dicoelia Didymocistus Discocarpus Distichirrhops Flueggea Gonatogyne Heywoodia Hieronyma Hymenocardia Jablonskia Keayodendron Lachnostylis Leptonema Leptopus Lingelsheimia Maesobotrya Margaritaria Martretia Meineckia Nothobaccaurea Oreoporanthera Pentabrachion Phyllanthus Plagiocladus Poranthera Protomegabaria Pseudolachnostylis Richeria Savia Securinega Spondianthus Tacarcuna Thecacoris Uapaca Wielandia Zimmermannia Zimmermanniopsis അവലംബം പുറത്തേക്കുള്ള കണ്ണികൾ Phyllanthaceae NCBI Taxonomy browser Wurdack and Davis on Malpighiales doi : 10.3732/ajb.0800207 PMID 21628300 Molecular Phylogenetics of Phyllanthaceae doi : 10.1016/j.ympev.2004.12.002 Pruesapan on tribe Phyllantheae doi : 10.1093/aob/mcn193 Phyllanthaceae At: Angiosperm Phylogeny Website At: Missouri Botanical Garden Website Tokuoka on Euphorbiaceae doi : 10.1007/s10265-007-0090-3 PMID 17530165 Supporting Online Material for Davis on Rafflesiaceae doi : 10.1126/science.1135260 Key to Euphorbiaceae sensu lato Archived 2009-07-15 at the Wayback Machine .
At: Index of /herbarium/keys Archived 2012-12-06 at the Wayback Machine .
വിക്കിസ്പീഷിസിൽ Phyllanthaceae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Phyllanthaceae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഫൈബർ ടു ദ് എക്സ് ഇംഗ്ലീഷ് വിലാസം https://ml.wikipedia.org/wiki/Fiber_to_the_x വിവിധ FTTx ആർക്കിടെച്ചറുകളിൽ ഒപ്റ്റികൽ ഫൈബറിനും ഉപയോക്താവിനുമിടയിൽ വിവിധ നീളങ്ങളിൽ ലോഹക്കമ്പികൾ കൊണ്ട് കണക്ഷനുകൾ നൽകുന്നു ഇത്തിസലാത്തിന്റെ ടെലികോം മുറി, ഫൈബർ ടു ദി പ്രെമിസ് എന്ന ഗണത്തിൽ പെടുന്നത്
ഒപ്റ്റിക്കൽ ഫൈബർ ഉപയോഗിക്കുന്ന ഒരു കൂട്ടം ബ്രോഡ്ബാൻഡ് ശൃംഖലകളാണ് ഫൈബർ ടു ദ് എക്സ് എന്ന നാമധേയം കൊണ്ട് അർത്ഥമാക്കുന്നത്.
ഉപയോഗരീതി അനുസരിച്ച് പലതായി ഇവയെ തരംതിരിച്ചിരിക്കുന്നു.
പദങ്ങൾ ഫൈബർ ടു ദ് ഹോം - ഗാർഹിക സ്ഥലങ്ങളിലെ ഒപ്റ്റിക്കൽ ശൃംഖല.
ഫൈബർ ടു ദ് പ്രെമിസെസ് - ഗാർഹിക/വാണിജ്യ കെട്ടിടങ്ങളിൽ എത്തുന്ന ഒപ്റ്റിക്കൽ ശൃംഖല.
ഫൈബർ ടു ദ് ബിൽഡിംഗ്- മൾട്ടി സ്റ്റോറി കെട്ടിടങ്ങളിലെ ഒപ്റ്റിക്കൽ ശൃംഖല ഫൈബർ ടു ദ് നോഡ്- ഗുണങ്ങൾ
സാധാരണ ചെമ്പ് കമ്പികളിലൂടെയുള്ള വാർത്താവിനിയമയത്തേക്കാൾ വേഗത്തിലും ഗുണമേന്മയിലും ഒപ്റ്റിക്കൽ ഫൈബർ വഴി സേവനങ്ങൾ നടത്താൻ കഴിയും.
ഉദാഹരണമായി കാറ്റഗറി 5e, 6, 6A എന്നിവയിലൂടെ ഗിഗാബിറ്റ് ഇഥർനെറ്റ് വിനിമയം നടത്താൻ 100 മീറ്റർ വരെയേ പരമാവധി സാധിക്കുകയുള്ളു.
എന്നാൽ ഒപ്റ്റിക്കൽ ഫൈബറിൽ നൂറ് കിലോമീറ്ററോളം യാതൊരു തടസവും ഇല്ലാതെ വിനിമയം സാധിക്കും.
ഫൈലിൻ ചുഴലിക്കാറ്റ്
ഇന്ത്യൻ സംസ്ഥാനങ്ങളായ ഒഡീഷ , ആന്ധ്രപ്രദേശ് , പശ്ചിമബംഗാൾ , കേന്ദ്രഭരണപ്രദേശമായ ആൻഡമാൻ നിക്കോബാർ ദ്വീപുകൾ , തായ്ലൻഡ് , മ്യാന്മർ എന്നിവിടങ്ങളിലടിച്ച ഒരു ഉഷ്ണമേഖലാ ചുഴലിക്കൊടുങ്കാറ്റാണ് ഫൈലിൻ ചുഴലിക്കാറ്റ് .
ബംഗാൾ ഉൾക്കടലിലെ ന്യൂനമർദത്തെ തുടർന്ന് രൂപപ്പെട്ട ചുഴലിക്കാറ്റിന് ഒക്ടോബർ 9നു ഫൈലിൻ ( തായ് : ไพลิน — "ഇന്ദ്രനീലം" എന്നർത്ഥം) എന്നു പേരിട്ടു .
അവലംബം ↑ പുറത്തേയ്ക്കുള്ള കണ്ണികൾ Cyclone Phailin എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
2013ലെ ഫൈലിൻ ചുഴലിക്കാറ്റ് India Meteorological Department Joint Typhoon Warning Center Archived 2015-08-09 at the Wayback Machine .
Cyclocane Cyclone Tracker for this cyclone Google crisis response web page for 2013 typhoon Phailin
ഫൈലം ഇംഗ്ലീഷ് വിലാസം https://ml.wikipedia.org/wiki/Phylum ജീവജാലങ്ങളുടെ വർഗ്ഗീകരണത്തിന്റെ എട്ടു പ്രധാന ടാക്സോണമിക് റാങ്കുകൾ ,   ഇടയ്ക്കുള്ള അപ്രധാന റാങ്കുകൾ പ്രദർശിപ്പിച്ചിട്ടില്ല.
ജീവശാസ്ത്രത്തിൽ ശാസ്ത്രീയ വർഗ്ഗീകരണത്തിലെ കിങ്ങ്ഡത്തിനും ക്ലാസ്സിനും ഇടയിൽ ഉള്ള വർഗ്ഗീകരണതലമാണ് ഫൈലം (Phylum).
എന്നാൽ കാലങ്ങളായി സസ്യശാസ്ത്രം (ഇംഗ്ലീഷ്: Botany) പ്രകാരം ഇത് ഡിവിഷൻ എന്ന് അറിയപെടുന്നു.
കിങ്ങ്ഡം ആനിമാലിയ യിൽ 35 ഫൈലങ്ങൽ ആണ് ഉള്ളത് , എന്നാൽ കിങ്ങ്ഡം പ്ലാന്റെ  യിൽ 12 ഫൈലങ്ങൽ ആണ്.
മിൽഡ്രഡ് ഫഹ്‌നി ഇംഗ്ലീഷ് വിലാസം https://ml.wikipedia.org/wiki/Mildred_Fahrni
മിൽഡ്രഡ് ഫഹ്‌നി (ജീവിതകാലം; 1900-1992) ഒരു കനേഡിയൻ സമാധാനവാദിയും സോഷ്യലിസ്റ്റും  ഗാന്ധി, മാർട്ടിൻ ലൂഥർ കിംഗ് ജൂനിയർ എന്നിവരുമായി ചങ്ങാത്തമുണ്ടായിരുന്ന വനിതയുമായിരുന്നു.
അവർ വിമൻസ് ഇന്റർനാഷണൽ ലീഗ് ഫോർ പീസ് ആൻഡ് ഫ്രീഡം (WILPF), ഫെലോഷിപ്പ് ഓഫ് റീകൺസിലിയേഷൻ എന്നീ സംഘടനകളുടെ നേതാവായിരുന്നു.
രണ്ടാം ലോകമഹായുദ്ധത്തെ എതിർത്ത ഫഹ്നി, ജാപ്പനീസ് കനേഡിയൻ തടങ്കലിലേക്കും ദുഖോബർ ജനതയിൽപ്പെട്ട കുട്ടികളെ തടവിലാക്കുന്നതിലേക്കും നയിച്ച പരദേശി വിദ്വേഷത്തെയും ഫഹ്‌നി ശക്തമായി എതിർത്തിരുന്നു.
ഒരു കടുത്ത ഫെമിനിസ്റ്റും സാമൂഹ്യ പ്രവർത്തകയുമായിരുന്നു അവർ.
1900 ജനുവരി 2-ന് മാനിറ്റോബയിലെ ഗ്രാമീണ മേഖലയിൽ വൈദികനായിരുന്ന അബ്രാമിന്റെയും ഹാറ്റി ഓസ്റ്റർഹൗട്ടിന്റെയും മകളായി മിൽഡ്രഡ് ഓസ്റ്റർഹൗട്ട് ജനിച്ചു.
അവളുടെ കുടുംബം 1914-ൽ ബ്രിട്ടീഷ് കൊളംബിയയിലേക്ക് താമസം മാറ്റി.
1919 നും 1923 നും ഇടയിൽ അവർ യൂണിവേഴ്സിറ്റി ഓഫ് ബ്രിട്ടീഷ് കൊളംബിയയിൽ (UBC) ചേർന്ന് ഇംഗ്ലീഷിലും തത്ത്വചിന്തയിലും ബിരുദം നേടി.
1923-ൽ യൂണിവേഴ്സിറ്റി ഓഫ് ബ്രിട്ടീഷ് കൊളംബിയയിൽനിന്ന് തത്ത്വചിന്തയിൽ ബിരുദാനന്തര ബിരുദം നേടി.
മിൽഡ്രെഡ് പിയേഴ്‌സ് (സിനിമ)
മിൽഡ്രെഡ് പിയേഴ്‌സ് മൈക്കൽ കർട്ടിസ് സംവിധാനം ചെയ്ത് ജോവാൻ ക്രാഫോർഡ് , ജാക്ക് കാർസൺ , സക്കറി സ്കോട്ട് എന്നീ താരങ്ങൾ അഭിനയിച്ച് 1945-ൽ പുറത്തിറങ്ങിയ ഒരു അമേരിക്കൻ മെലോഡ്രാമയാണ്.
ഈവ് ആർഡൻ , ആൻ ബ്ലിത്ത് , ബ്രൂസ് ബെന്നറ്റ് എന്നിവരും ഈ ചിത്രത്തിലെ താരനിരയിലുണ്ടായിരുന്നു.
ജെയിംസ് എം. കെയ്ൻ എഴുതിയ 1941-ലെ ഒരു നോവലിനെ അടിസ്ഥാനമാക്കി നിർമ്മിക്കപ്പെട്ടതായിരുന്നു ഇത്.
മെട്രോ-ഗോൾഡ്വിൻ-മേയർ വിട്ടതിനുശേഷം, വാർണർ ബ്രദേഴ്സുമായി കരാറിലേർപ്പെട്ട ക്രോഫോർഡിന്റെ ആദ്യ പ്രധാന വേഷമായ ഇതിലൂടെ അവർ മികച്ച നടിക്കുള്ള അക്കാദമി അവാർഡ് നേടി.
1996-ൽ, മിൽഡ്രഡ് പിയേഴ്‌സ് എന്ന ചിത്രം "സാംസ്‌കാരികമായും ചരിത്രപരമായും അല്ലെങ്കിൽ സൗന്ദര്യപരമായും പ്രാധാന്യമുള്ളതായി" കണക്കാക്കപ്പെടുകയും യു.എസ്. ലൈബ്രറി ഓഫ് കോൺഗ്രസ് ഈ ചിത്രത്തെ നാഷണൽ ഫിലിം രജിസ്ട്രിയിലേയ്ക്ക് സംരക്ഷണത്തിനായി തിരഞ്ഞെടുക്കുകയും ചെയ്തു.
മിൽഡ്രഡ് പിയേഴ്സ് എന്ന സ്ത്രീയുടെ രണ്ടാം ഭർത്താവ് മോണ്ടെ ബെറഗോൺ കൊല്ലപ്പെടുന്നതും തുടർന്നുള്ള സംഭവങ്ങളുമാണ് ചിത്രത്തിൻറെ ഇതിവൃത്തം.
മിൽഡ്രഡിന്റെ ആദ്യ ഭർത്താവ് ബെർട്ട് പിയേഴ്‌സ് കുറ്റസമ്മതം നടത്തിയതായി പോലീസ് അവരെ അറിയിക്കുന്നു.
എന്നാൽ പരമസാധുവായ അയാൾ ഒരു കൊല ചെയ്യാനുള്ള സാദ്ധ്യത തള്ളക്കളഞ്ഞ മിൽഡ്രഡ് ഫ്ലാഷ്ബാക്കിൽ തൻറെ ജീവിത കഥ പോലീസ് ഉദ്യോഗസ്ഥനോട് വെളിപ്പെടുത്തുന്നു.
മിൽഡ്രഡ് പിയേഴ്സും ബെർട്ടും അസന്തുഷ്ട ദമ്പതികളായിരുന്നു.
ബെർട്ട് തന്റെ വ്യാപാര പങ്കാളിയായിരുന്ന വാലി ഫെയുമായി വേർപിരിഞ്ഞ ശേഷം, കുടുംബം പുലർത്തുന്ന ചുമതല ഭാര്യ മിൽഡ്രഡിലേയ്ക്ക് എത്തുകയും അവൾ ബേക്കറി സാധനങ്ങൾ വിറ്റഴിക്കുന്ന ജോലിയിലേർപ്പെടുകയും ചെയ്യുന്നു.
മിൽഡ്രഡ് തൻറെ രണ്ട് പെൺമക്കളെ അവർക്ക് അനുകൂലമാക്കിയെടുത്തതായി ബെർട്ട് ആരോപിക്കുന്നു.
ബെർട്ടിന്റെ പ്രണയിനി മാഗി ബീഡർഹോഫിൽ നിന്നുള്ള ഒരു ഫോൺ കോളിന് ശേഷം അവരുടെ വഴക്ക് മൂർഛിക്കുകയും ദമ്പതികൾ വേർപിരിയുകയും ചെയ്യുന്നു.
മിൽഡ്‌റെഡ് മക്കളായ 16 വയസ്സുള്ള പൊങ്ങച്ചക്കാരി വേദയുടേയും, 10 വയസ്സുള്ള തെറിച്ച പെൺകുട്ടി കേയുടേയും സംരക്ഷണച്ചുമതല തന്നിൽ നിലനിർത്തുന്നു.
ഉന്നത സാമൂഹ്യ ബന്ധങ്ങൾ കാംക്ഷിക്കുന്ന, തൻറെ അമ്മ ഒരു ബേക്കറായതിൽ ലജ്ജിക്കുന്ന വേദയുടെ ഭാവി ജീവിതം സുരക്ഷിതമാക്കുവാനുള്ള സമ്പാദ്യമുണ്ടാക്കുകയെന്നതാണ് മിൽഡ്രഡിന്റെ പ്രധാന ലക്ഷ്യം.
മിൽഡ്രഡ് ഒരു പരിചാരികയെന്ന നിലയിലുള്ള തന്റെ അധിക ജോലി മറച്ചുവെക്കുന്നുവെങ്കിലും വേദ സത്യം മനസ്സിലാക്കുകയും അമ്മയോട് അവജ്ഞയോടെ പെരുമാറുകയും ചെയ്യുന്നു.